Antoine Gakeme

Antoine Gakeme (født 24. desember 1991 i Musongati i provinsen RutanaBuja - Antoine Gakeme et son parcours, besøkt 25. april 2016.) er en burundisk friidrettsutøver som konkurrerer i mellomdistanseløp. Hans fremste internasjonale meritt er sølv på 800 meter ved VM i friidrett innendørs 2016. 

Idrettskarriere
2009
Gakeme markerte seg første gang internasjonalt ved juniorafrikamesterskapet i friidrett 2009, der han kom på 8.-plass på 800 meter med tiden 1:55,08.African Athletics - Nigerian Ogoegbunam completes a hat trick at Africa Junior Championships, besøkt 25. april 2016.

2013
Etter noen år uten konkurranser deltok han igjen ved VM i friidrett 2013 i Moskva. Der satte han personlig rekord på 800 meter både i innledningsheatet (1:46,70) og i semifinalen (1:45,39), men fikk 10. beste tid sammenlagt i semifinalene, og nådde ikke finalen.IAAF - 800 Metres Men - Semi-Final, besøkt 25. april 2016. 

2014
Ved Afrikamesterskapet i friidrett 2014 nådde han finalen, og kom på syvendeplass, 1,2 sekunder bak Nijel Amos som vant denne distansen. 

2015
Han deltok ved Europacupen i friidrett for klubblag 2015 i Mersin i Tyrkia, der han konkurrerte for sin klubb Playas de Castellon.European Athletics - European Champion Clubs Cup Mersin TUR 30 - 31 May , besøkt 25. april 2016. Der vant han 800 meter individuelt, med ny mesterskapsrekord på 1:34,77 Playas de Castellon vant 4 x 400 meter stafett, og laget hans vant også lagkonkurransen sammenlagt. I juli satte han personlig rekord med tiden 1:44,09 ved et stevne i Madrid. Han kvalifiserte seg til VM i friidrett 2015, der han også deltok på 800 meter, men med 22. beste tid i semifinalen ble han ikke kvalifisert til finalen. 

2016
Den 30. januar 2016 satte Gakeme personlig rekord på 1500 meter innendørs med 3:52,58, og 17. februar satte han personlig rekord på 1000 meter med 2:20,25. Han deltok ved VM i friidrett innendørs 2016 i mars, og kom der på 2.-plass på 800 meter, kun slått av Boris Berian fra USA. 

 Referanser 

 Eksterne lenker 

  Profil hos All-Athletics 
  Profil hos European Athletics

Kategori:Burundiske mellomdistanseløpere
Kategori:Deltakere for Burundi under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Burundi under VM i friidrett 2013
Kategori:Deltakere for Burundi under VM i friidrett 2015
Kategori:Deltakere for Burundi under VM i friidrett 2017
Kategori:Personer fra provinsen Rutana
Kategori:Deltakere for Burundi under Afrikamesterskapet i friidrett 2014